Държавен вестник, бр. 106, 2014 г., стр. 113

БРОЙ  106	
Д Ъ Р Ж А В Е Н  В Е С Т Н И К 	
СТР.  113  
съответствие с ЕА-3/12 М: 2013 Политиката на 
ЕА за акредитация на органи по сертификация 
на биологично производство.
Планирането се извършва въз основа на 
посочените по-горе правила и в зависимост от 
степента на стабилност, която са достигнали 
услугите на акредитираните ООС.
При наличие на обективни обстоятелства 
ООС може писмено да изиска от ИА БСА 
отлагане/промяна на периода на надзор, само 
в случай че не се нарушава регламентираният 
период за провеждане на надзор.
Всеки отказ на ООС за провеждане на 
надзор в нарушаване на регламентираните 
периоди за неговото провеждане се счита за 
неизпълнение на изискванията за акредитация 
и води до спиране на акредитацията. 
Надзорните оценки на място се извършват 
по правилата, описани от т. 4.3.3 до т. 4.3.6 от 
тази процедура. 
5.2. Извънредна оценка. 
Изпълнителна агенция „Българска служба за 
акредитация“ може да реши да извърши извън-
редна оценка по документи или на място при:
· получена информация за настъпили проме-
ни в условията, при които е предоставена 
акредитацията, съгласно т. 8.2;
· постъпили писмени жалби (сигнали) за 
нарушения от страна на акредитирани 
лица, публикувани или огласени кри-
тични материали в средствата за масово 
осведомяване;
· жалба (сигнал) за некоректно позоваване 
на акредитацията;
· заблуждаващо използване на акредитаци-
ята в рекламни материали;
· разпореждане вследствие на извършен 
контрол по документи съгласно Процедура 
за контрол на процесите по оценяване и 
вземане на решение (BAS QR 26);
· пропуснат срок по т. 4.3.7 b) от тази про-
цедура. 
Извънредна оценка на място ще бъде извър-
шена от ИА БСА при постъпила информация 
от Орган по сертификация на продукти за не-
говите намерения да използва неакредитиран 
ООС като подизпълнител.
Извънредна оценка на място ще бъде из-
вършена от ИА БСА за възстановяване на 
акредитацията по смисъла на т. 5.4.3 и при 
пропуснат срок по т. 4.3.7 b) от тази процедура. 
Обхватът и видът на извънредната оценка се 
определят от спецификата на всеки конкретен 
случай, за който е сезирана или се самосези-
ра ИА БСА. Ако в период до три месеца от 
датата на получаване/огласяване на сигнал/
информация е планирано провеждане на 
планов надзор, извънредна оценка на място 
може да бъде проведена като допълнение на 
планирания надзор, като сумите за заплащане 
на извънредна оценка са дължими. 
При извънредна оценка на място по жалба 
(сигнал) ИА БСА не съгласува с ООС опреде-
лените дата/и екип, пълномощията на екипа 
и план на оценката. 
При получаване на информация от ООС за 
настъпили промени ИА БСА информира подате-
ля в седемдневен срок за действията, които ще 
бъдат предприети във връзка със съобщените 
промени. При необходимост от извършване 
на извънредна оценка по документи срокът за 
приключване на оценяването е до 2 месеца от 
датата на информиране, а срокът за извършване 
на извънредна оценка на място е в зависимост 
от естеството и етапа на процедурата, но не 
по-късно от 3 месеца от датата на информиране, 
с изключение на случаите съгласно процедура 
за уреждане на жалби BAS QR 25. 
5.3. Преиздаване на сертификат за акреди-
тация и приложението към него.
5.3.1. Изпълнителна агенция „Българска 
служба за акредитация“ преиздава сертификат 
за акредитация при промяна на елемент от 
съдържанието на сертификата съгласно т. 4.3.8. 
Приложението към сертификата за ак-
редитация е неразделна част от него и при 
необходимост се преиздава с преиздаване на 
сертификата.
Условия, при които се извършва преиздаване 
на сертификат за акредитация на ООС:
a) Органът за оценка на съответствието 
(ООС) отговаря на изискванията за ак-
редитация;
b) политиката и системата за управление 
остават непроменени;
c) управлението на юридическото лице и 
ООС, както и основният персонал на 
ООС остават непроменени;
d) организационната структура на ООС 
остава непроменена;
e) методите и процедурите за оценка на 
съответствието остават същите;
f) техническите средства остават същите, 
ако е приложимо (например орган по 
сертификация на системи за управление) .
Органът за оценка на съответствието трябва 
да представи в ИА БСА обективни докумен-
тирани доказателства, удостоверяващи, че са 
изпълнени горните условия.
5.3.2. Условия, при които се извършва пре- 
хвърляне на предоставена акредитация на ООС, 
съгласно чл. 22 ЗНАООС:
a) наличие на документирани доказателства 
за преминаване на ООС от едното към 
другото юридическо лице; 
b) наличие на доказателства за изгубване на 
права като акредитиран ООС на единия 
правен субект и прехвърлянето на правата 
към новия правен субект;
c) декларация за доброволен отказ от акре-
дитация от името на старото юридическо 
лице;